A BIZOTTSÁG 1365/2004/EK RENDELETE
(2004. július 28.)
a 2003/2004-es gazdasági év 3. részletére a hántolatlan rizs intervencióra felajánlott mennyiségeire vonatkozó odaítélési együtthatók rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 1995. december 22-i 3072/95/EK tanácsi rendeletre (1),
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (2),
tekintettel a hántolatlan rizs intervenciós hivatalok által történő átvételéről, valamint az alkalmazandó korrekciós összegek, áremelések és -csökkentések rögzítéséről szóló, 1998. március 30-i 708/98/EK bizottsági rendeletre (3) és különösen annak 4. cikke (4) bekezdés, 2. albekezdésére,
mivel:
(1)
A 708/98/EK rendelet 3b. cikkének értelmében a 2003/2004-es gazdasági év során a hántolatlan rizs intervenciós támogatásban részesíthető mennyiségeit az egész Közösségre vonatkozóan két nemzeti, valamint egy közös, 3. részletre osztják szét. Ez utóbbi 3. részletre odaítélendő mennyiségek meghatározása érdekében a 708/98/EK rendelet 4. cikk (4) bekezdése első albekezdésének értelmében a tagállamok tájékoztatták a Bizottságot az intervencióra felajánlott hántolatlan rizs mennyiségeiről.
(2)
A felajánlott teljes mennyiség meghaladja a rendelkezésre álló mennyiséget, a mennyiségekre egy odaítélési együtthatót kell alkalmazni. Ezt az együtthatót oly módon kell kiszámolni, hogy az odaítélt teljes mennyiség - figyelembe véve az egyes ajánlatok minimális mennyiségét - kisebb vagy egyenlő legyen a rendelkezésre álló mennyiséggel,
ELFOGADTA EZT A RENDELETET:
1. cikk
A mennyiségeknek a 708/98/EK rendelet 4. cikk (4) bekezdés második albekezdésében meghatározott odaítélési együtthatóját 0,860675-ben rögzítik.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 28-án.